Hemşaredarê Partîya Şaran a Demokratîke (HDP) ê merkez û qezayanê Amedî bi rayberîya hemşaredarê Bajarê Girdî yê Amedî Selçûk Mizrakli  Amed de kombîyayîşêk viraşt û problemê xo girewtî  dest.
Hemşaredarê Bajarê Girdî yê Amedî Selçûk Mizrakli yo ke kombîyayîş de qisey kerd derheqê zîyaretkerdişê heyetê Yewîya Mîyanê Parlamenteran o ke pabesteyê Yewîya Neteweyîye yo de zanayîş da. Mizrakliyî qalê xebatanê înan kerd û vat ê giranê danê xebatanê Konseya Kentî.  Dimayê qiseykerdişê Mizrakliyî hemşaredaranê qezayan derheqê xebatanê xo de zanayîş da. Hemşaredaran  vat bi koordînasyonêko binê serbanê Şaredarîya Bajarê Girdî yê Amedî do bêro ronayene, problemanê bajarî do bêrê çareserkerdene.
